Emanuel Andráši

Gróf Emanuel Andráši zo Sâncrăieni a Krásnej Hôrky (staršie: Emanuel Andrássy, latinsko-maďarské prídomky: de Csíkszentkirály et Krasznahorka; * 3. marec 1821, Košice† 23. apríl 1891, Gorica) bol uhorský maliar, karikaturista, zberateľ, cestovateľ a politik. Bol členom Uhorskej akadémie vied. Pôsobil ako poslanec Uhorského snemu (18471848 a 18811891).

Život 
Podieľal sa na Uhorskej revolúcii z roku 1848. Po porážke žil v emigrácii, v tom čase cestoval po Ázii (najmä Čína a India). Po návrate mal veľké zásluhy na regulácii rieky Tisa. Bol hlavným županom Turnianskej (1849), Gemersko-malohontskej (18681872) a Zemplínskej župy (1860 a 1873). Inicioval prestavbu Betliarskeho kaštieľa do podoby, v ktorej ho poznáme dnes.

Aktivity 
Bol veľkým podporovateľom baníctva, vďaka čomu si vyslúžil prezývku Železný gróf. Za jeho éry dochádzalo k masívnej modernizácií ťažobných techník, budovali sa nové zariadenia a modernizovali procesy. Z Gemera spravil jednu z hospodársky najvýznamnejších žúp Uhorska. V roku 1867 dal postaviť hutu v Nižnej Slanej, ktorú pomenoval po svojej matkeHuta Etelka). Ďalšiu hutu dal postaviť v roku 1870 vo Vlachove, a pomenoval ju po svojom otcoviHuta Karol.

Rodina 
Jeho otcom bol gróf Karol Andráši (17921845) a matkou grófka Etela Sapáriová z Murskej Soboty (; 17981876). Jeho mladším bratom bol Július Andrášiuhorský premiér a minister zahraničných vecí Rakúsko-Uhorska a Aladár Andráši. Jeho manželkou bola grófka Gabriela Pálfiová (18331914).

Dielo 
 Az Utazás Kelet Indiákon: Ceylon, Java, Khina, Bengal (1853)
 Hazai vadászatok és sport (editor, 1857)

Galéria

Referencie

Externé odkazy 
 Művészeti Kislexikon, Akadémiai Kiadó, 1973 
 "Életrajza az 1887-1892-es országgyűlés almanachjában" (in Hungarian). ogyk.hu. Retrieved 2011-04-23. 
 Beatrix Basics. "Egy gyűjtemény titkai – a betléri Andrássy kastély képei" (in Hungarian). Vörös Postakocsi. Retrieved 2011-04-23.
 Záznam o narodení a krste v matrike záznam číslo 14, pokrstený ako Emanuel Petrus Josephus Andrássy 2011-04-23

Zdroj 
 
 Kempelen, Béla; Magyar nemes családok (I-XI. kötet, Bp., 1911 – 1932)
 Nagy, Iván; Magyarország családai czímerekkel és nemzékrendi táblákkal. I-XII. Pest 1857 – 1868

Uhorskí maliari
Uhorskí politici
Uhorskí šľachtici
Karikaturisti
Cestovatelia
Poslanci uhorského snemu
Osobnosti z Košíc
Slovenskí šľachtici
Andrášiovci